AQUA บวกเกือบ 16% แรงสุดในรอบ 1 ปี
AQUA บวกเกือบ 16% แรงสุดในรอบ 1 ปี ล่าสุด เวลา 15.43 น. อยู่ที่ 0.99 บาท บวก 0.13 บาท หรือ 15.12% มูลค่าซื้อขาย 218.22 ล้านบาท 
5 ก.ค. 2559

ผู้สื่อข่าวรายงานว่า ราคาหุ้นบริษัท อควา คอร์เปอเรชั่น จำกัด (มหาชน) หรือ AQUA ล่าสุด ณ เวลา 15.43 น. อยู่ที่ 0.99 บาท บวก 0.13 บาท หรือ 15.12% สูงสุด 1.01 บาท ต่ำสุด 0.86 บาท ด้วยมูลค่าซื้อขาย 218.22 ล้านบาท ขณะที่ดัชนีหุ้นไทยปิดภาคเช้าลบ 0.42%

โดยราคาหุ้นปรับตัวขึ้นสูงสุดในรอบ 1 ปี 2 เดือน นับตั้งแต่วันที่ 30 เม.ย.59 ซึ่งราคาหุ้นอยู่ที่ 0.99 บาท ทั้งนี้ ยังมีการรายงานว่า AQUA เตรียมให้บริษัท อีสเทอร์น พาวเวอร์ กรุ๊ป จำกัด (EP) เข้าจดทะเบียนในตลาดหลักทรัพย์ เพราะจะเป็นการเพิ่มมูลค่าให้กับบริษัท โรงพิมพ์ตะวันออก จำกัด (มหาชน) หรือ EPCO ซึ่งปัจจุบัน AQUA ถือหุ้นอยู่ใน EPCO จำนวน 38.40%